section_heading: Trenerska karijera
paragraph_text: Bio je trener amaterskih momčadi 5 godina. Postao je trener Ajaxa 1965. godine. S klubom je osvojio 4 nizozemska prvenstva i 3 kupa u 6 godina. Ajax je izgubio u finalu Kupa prvaka 1969. godine, a od 1971. do 1973., tri puta zaredom bio je pobjednik Kupa prvaka (Michels je bio trener Ajaxa do 1971). Michels je uveo moderan pristup nogometu, nazvan totalni nogomet te korištenje offside zamki. Ajax je igrajući totalni nogomet ostvario neke povijesne nogometne rekorde, ostvarivši sve pobjede na domaćem terenu (46-0-0) u sezonama 1971./72. i 1972./73., te doživjevši samo jedan poraz u cijeloj sezoni 1971./72. (Ajax je 1972. godine osvojio nacionalno prvenstvo i Kup, Kup prvaka, Europski Superkup i Interkontinentalni kup). U sezoni 1966./'67. postigli su 122 gola, što je i dalje rekord nizozemske lige. Glavni igrači Ajaxa bili su Johan Cruijff i Johan Neeskens. Iako je Cruijff po vokaciji bio središnji napadač, lutao je po svim dijelovima terena, iskačući ondje gdje je mogao nanijeti najviše štete protivničkoj momčadi. Cruijffovi suigrači prilagodili su se njegovim kretanjima, konstantno izmjenjujući pozicije tako da su taktičke uloge unutar momčadi uvijek bile pokrivene. Glavne taktičke zamisli Rinusa Michelsa bile su: konstantno izmjenjivanje pozicija i stvaranje prostora, dolazak u prostor i organiziranje prostorne arhitekture na nogometnom terenu.<ref>"Johan Cruyff: The Total Footballer", Sport Academy, BBC, 10. prosinca 2003. Preuzeto 13. lipnja 2008.